stanford-oval/wikipedia huggingface dataset:
Baetisca berneri

| Baetisca berneri |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Lahko::  Kaksisiipiset Diptera
Heimo::  Baetiscidae
Suku::  Baetisca
Laji::  berneri
Kaksiosainen nimi
 Baetisca berneri  (Tarter ja Kirchner, 1978) 
Katso myös
   Baetisca berneri Commonsissa 
Infobox OKNimi-testi OK: 
Baetisca berneri on päivänkorentojen (Ephemeroptera) lahkoon ja Baetiscidae-heimoon kuuluva hyönteislaji. Lajin kuvasivat tieteelle ensimmäisen kerran Tarter ja Kirchner vuonna 1978. Lajia tavataan Pohjois-Amerikasta. Sillä ei ole alalajeja.
Barnet FC

Barnet Football Club on englantilainen ammattilaisjalkapalloseura Lontoosta. Se pelaa kaudella 2021–2022 Kansallisliigassa, joka on Englannin viidenneksi korkein sarjataso.
Barnet FC perustettiin vuonna 1888. Joukkueen historia alkaa kuitenkin vuodesta 1882, jolloin Cowley Collegen entiset oppilaat muodostivat Woodville FC nimisen seuran. Kauden 1885–86 joukkue liittyi yhteen Lyonsdown FC:n kanssa, jolloin syntyi New Barnet FC. Joukkue vaihtoi pelipaikkaa vuonna 1888 ja samalla nimeksi vaihtui nykyinen Barnet FC. Vuonna 1901 joukkue hyllytettiin kuudeksi viikoksi sen rikottua amatööripelaajien palkanmaksua koskeneita säädöksiä. Tämä aiheutti taloudellisia ongelmia ja marraskuussa 1901 seura joutuikin selvitystilaan.
Barnet on voittanut Englannin konferenssin kahdesti – vuosina 1991 ja 2005. Joukkue pelasi vuosina 1991–2001 4. divisioonassa, mutta putosi konferenssiin 2001. Se nousi konferenssin mestaruuden myötä takaisin kakkosliigaan vuonna 2005. Keväällä 2013 se putosi jälleen konferenssiin, josta se kahden kauden jälkeen nousi takaisin kakkosliigaan. Joukkueen valmentajana on ollut Edgar Davids. joka lopetti tammikuussa 2014. Hänen seuraajakseen nousi Martin Allen.
Barnet FC pelasi kotiottelunsa syyskuusta 1907 alkaen Underhill Stadiumilla, mutta muutti kaudeksi 2013–2014 The Hive Stadiumille.
Managerit

| Nimi | Alkaen | Loppunut | Ottelut | Voitot | Tasaplit | Häviöt |
| --- | --- | --- | --- | --- | --- | --- |
| Barry Fly | 1986 | 1993 | 94 | 45 | 19 | 30 |
| Edwin Stein | 1992 | 1993 | 54 | 27 | 12 | 14 |
| Gary Phillips | 1993 | 1994 | 54 | 8 | 15 | 31 |
| Ray Clemence | 1994 | 1996 | 98 | 35 | 31 | 32 |
| Terry Bullivant | 1996 | 1997 | 54 | 17 | 19 | 18 |
| John Still | 1997 | 2000 | 175 | 66 | 43 | 66 |
| Tony Cottee | 2000 | 2001 | 25 | 7 | 3 | 15 |
| John Still | 2001 | 2002 | 51 | 17 | 15 | 19 |
| Peter Shreeves | 2002 | 2003 | 54 | 22 | 13 | 19 |
| Martin Allen | 2003 | 2004 | 47 | 20 | 17 | 10 |
| Paul Fairclough | 2004 | 2008 | 243 | 89 | 62 | 92 |
| Ian Hendon | 2008 | 2010 | 74 | 21 | 21 | 32 |
| Mark Stimson | 2010 | 2011 | 26 | 5 | 5 | 16 |
| Paul Fairclough | 2011 | 2011 | 17 | 3 | 6 | 8 |
| Martin Allen | 2011 | 2011 | 3 | 2 | 1 | 0 |
| Lawrie Sanchez | 2011 | 2012 | 53 | 15 | 12 | 26 |
| Martin Allen | 2012 | 2012 | 3 | 2 | 0 | 1 |
| Mark Robson | 2012 | 2012 | 28 | 5 | 8 | 15 |
| Edgar Davids | 2012 |  | 19 | 7 | 4 | 8 |
Alankomaalainen Edgar Davids oli Barnetin pelaajavalmentaja runsaan vuoden ajan. Kuva kaudelta 2012–2013.
BMW i3

| BMW i3 |
| --- | --- |
 BMW i3 (2018).
Valmistustiedot
Valmistusmaa:   Saksa
Valmistaja:  BMW
Valmistusvuodet:  2013–
Korimalli:  5-ovinen hatchback
Luokka:  B-segmentti
Muotoilija:  Richard Kim
Tekniset tiedot
Moottori:  sähkömoottori
Teho:  125 kW / 168 hv
Mitat
Pituus:  3 999 mm
Akseliväli:  2 570 mm
Leveys:  1 775 mm
Korkeus:  1 578 mm
BMW i3 on BMW:n vuodesta 2013 lähtien valmistama viisiovinen sähköauto ja valmistajansa ensimmäinen sarjatuotantoon päätynyt täysin sähköinen automalli. BMW i3 -malleja on kaksi. Ensimmäisen mallin akkukapasiteetti on 60 ampeerituntia ja suuremman toimintamatkan mahdollistava malli, jonka akkukapasiteetti on 94 ampeerituntia. Konseptivaiheessa auto tunnettiin nimellä BMW Mega City Vehicle.
Vuoden 2013 Euro NCAP -kolaritestistä i3 sai tulokseksi neljä tähteä viidestä.
BMW i3 on korkeakattoinen hatchback. Siinä on sähköinen voimansiirto ja lattian alla oleva litiumioniakku. Lisäksi se on varustettu takavetojärjestelmällä yksivaihteisen vaihteiston kautta. Se on BMW:n ensimmäinen nollapäästöinen auto.
Toisin kuin useimmissa täyssähköautoissa, BMW i3:ssa on kaksi versiota, jotka ovat täyssähköinen (BEV) ja hybridiversio (REX). Jälkimmäisessä käytetään akkua, mutta siinä on myös valinnainen toimintasäteen pidentävä moottori. Lisäksi BMW i3:n tuotanto alkoi vuonna 2013 Leipzigissa.
Alkuperäinen malli ennen kasvojenkohotusta.
Aiheesta muualla

Kuvia tai muita tiedostoja aiheesta BMW i3 Wikimedia Commonsissa
BMZ

| BMZ Belorusski metallurgitšeski zavod |
| --- | --- |
Yritysmuoto:  osakeyhtiö OAO
Perustettu:  1982, tuotannon käynnistys 1984
Kotipaikka:  Ul. Promyšlennaja 37, Žlobin 247210, Homelin alue,  Valko-Venäjä
Toimiala:  metalliteollisuus
Tuotteet:  terästangot, -putket, -lanka ja -vaijeri ja vastaavat metallituotteet
Liikevaihto:  15 128 miljardia BYR eli  1,334 mrd. EUR (2012)
Nettotulos:  38,4 miljardia BYR eli  3,4 milj. EUR (2012)
Henkilöstö:  11 674 (2012 keskimäärin)
Omistaja:  Valko-Venäjän valtio
Kotisivu:  www.belsteel.com
Infobox OKVirheellinen NIMI-arvo: 
BMZ eli Belorusski metallurgitšeski zavod (ven. Белорусский металлургический завод, БМЗ - управляющая компания холдинга БМК ОАО, "Белорусский металлургический завод" управляющая компания холдинга "Белорусская металлургическая компания",  Belorusski metallurgitšeski zavod, Valkovenäläinen metallurginen tehdas) on Valko-Venäjän Homelin alueen Žlobinin kaupungissa sijaitseva suuri terästehdas.
Terästeollisuusyhtiö perustettiin ja tehtaan rakennustyöt alkoivat vuonna 1982. Tuotanto käynnistettiin vuonna 1984. Yritys on Valko-Venäjän tasavallan omistama osakeyhtiö (OAO). Terästehdas on merkittävä työllistäjä seudullaan, sillä yhtiön palveluksessa oli vuonna 2012 runsas 11 600 työntekijää.
BMZ:n liikevaihto oli vuonna 2012 yhteensä 15 128 miljardia ja nettotulos 38,4 miljardia Valko-Venäjän ruplaa. Euroiksi muunnettuna liikevaihto oli 1,334 miljardia ja nettotulos vaatimaton 3,4 miljoonaa EUR (valuuttamuunnos Valko-Venäjän virallisin vuoden 2012 lopun kurssein).
Yhtiö tekee teräksestä tankoja, putkia, lankaa ja vaijeria. Vuonna 2012 BMZ valmisti kaikkiaan 2,691 miljoonaa tonnia näitä terästuotteita.
Aiheesta muualla

Metals and Mining - Company Overview of RUE Byelorusian steel works (englanniksi) (businessweek.com)
EDB and Belarusbank to jointly finance the construction of a new rolling mill[vanhentunut linkki] (englanniksi) (eabr.org)
Byelorussian Steel Works Produced its Five Millionth ton of Wire Rod (Arkistoitu – Internet Archive) (englanniksi) (wireworld.com)
Bayard (täsmennyssivu)

Bayard voi tarkoittaa muun muassa seuraavia:
Bayard, ranskalainen sukunimi
FS Bayard (1880), Ranskan laivaston vuonna 1880 vesillelaskettu teräsrunkoinen Bayard-luokan barbetteristeilijä
Bayard-luokka, Ranskan laivaston kahden puurunkoisen aluksen barbetteristeilijäluokka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bayard”, voi hakea sivunnimihaulla, laajalla sivunnimihaulla tai tekstihaulla.
Bayapo Ndori

| Mitalit> Maa:  Botswana.Miesten yleisurheilu. Olympialaiset  | Mitalit> Maa:  Botswana.Miesten yleisurheilu. Olympialaiset  | Mitalit> Maa:  Botswana.Miesten yleisurheilu. Olympialaiset  | Maa:  Botswana> Miesten yleisurheilu. |
| --- | --- | --- | --- |
|  Hopeaa | Pariisi 2024 | 4 × 400 metriä |  |
|  Pronssia | Tokio 2020 | 4 × 400 metriä |  |
| Afrikan kisat  | Afrikan kisat  | Afrikan kisat  |  |
|  Hopeaa | Accra 2023 | 4 × 400 metriä |  |
|  Hopeaa | Accra 2023 | 4 × 400 metrin sekaviesti |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | St Pierre 2022 | 4 × 400 metriä |  |
|  Hopeaa | St Pierre 2022 | 400 metriä |  |
|  Pronssia | Douala 2024 | 4 × 400 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Birmingham 2022 | 4 × 400 metriä |  |
Bayapo Ndori (s. 20. kesäkuuta 1999) on botswanalainen pikajuoksija, jonka päälaji on 400 metrin juoksu.
Ndori juoksi vuodelle 2021 siirretyissä Tokion olympialaisissa kolmannen osuuden Botswanan 4 × 400 metrin viestijoukkueessa, joka saavutti pronssia uudella Afrikan ennätysajalla 2.57,27. Hän saavutti St Pierren Afrikan-mestaruuskilpailuissa 2022 hopeaa 400 metrillä ajalla 45,35 ja juoksi kolmannen osuuden Botswanan kultajoukkueessa 4 × 400 metrin viestissä. Saman vuoden Eugenen MM-kilpailuissa hän juoksi 400 metrin alkuerissä ennätyksensä 44,87 ja sijoittui loppukilpailussa kuudenneksi ajalla 45,29. Hän kuului myös kuudenneksi sijoittuneeseen Botswanan pitkän viestin joukkueeseen. Birminghamin Kansainyhteisön kisoissa hän juoksi ankkuriosuuden Botswanan hopeajoukkueessa 4 × 400 metrin viestissä. Budapestin MM-kilpailuissa 2023 hän keskeytti 400 metrin välieräjuoksun. Maaliskuussa 2024 käydyissä Afrikan kisoissa hän saavutti hopeaa sekä miesten että sekajoukkueiden 4 × 400 metrin viestissä. Sseuraavassa kuussa hän voitti World Athletics Relays -kilpailuissa kultaa miesten 4 × 400 metrin viestissä. Kesäkuisissa Doualan Afrikan-mestaruuskilpailuissa hän saavutti pitkässä viestissä pronssia. Saman vuoden Pariisin olympialaisissa hän juoksi avausosuuden Botswanan 4 × 400 metrin viestijoukkueessa, joka saavutti hopeaa Afrikan ennätysajalla 2.54,53. 400 metrillä hän karsiutui välierissä.
Bayard

Bayard on ranskalainen nimi, joka voi tarkoittaa muun muassa seuraavia
Pierre Terrail de Bayard (noin 1473 – 1524), keskiaikainen ranskalainen soturi
Thomas F. Bayard, (1828–1898), yhdysvaltalainen lakimies ja demokraattipuoluetta edustanut poliitikko
Pierre Bayard (s. 1954), ranskalainen kirjailija ja professori
Jean Bayard (1897–1995), ranskalainen rugbypelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bayard”, voi hakea sivunnimihaulla, laajalla sivunnimihaulla tai tekstihaulla.
Baye

| Baye |
| --- | --- |
 Baye
 Koordinaatit: 13°37′33″N, 3°22′10″W 
Valtio:  Mali
Alue:  Moptin alue
Piiri:  Bankassin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  2 142 km²
Väkiluku (2009):  38 700
Infobox OKVirheellinen NIMI-arvo: 
Baye on maalaiskunta ja sen keskuskylä Moptin alueen Bankassin piirissä Malissa. Se sijaitsee Samorin tasangolla 65 kilometriä Bankassista etelään. Kunnassa on 38 700 asukasta (vuonna 2009).
Bayen kunnan pinta-ala on 2 142 neliökilometriä. Se rajoittuu lounaassa Bankassin piirin Ouonkoron, lännessä Sokouran, Torin ja Dialassagoun, luoteessa Koulongon Habén ja koillisessa Koron piirin Dougouténé I:n ja Dougouténé II:n kuntiin sekä idässä ja etelässä Burkina Fasoon. Kunnan läpi virtaa Mustan-Voltan sivujoki Sourou, jonka rannoilla on laaja metsäalue.
Kuntaan kuuluu 32 kylää. Asukkaat ovat etupäässä markoja (dafing), dogoneja, fulbeja, samoja (samogo), panoja (panan), moseja ja tuaregeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, riisi, maissi, fonio, maapähkinä, lehmänpapu ja teehibiskus. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan kalastusta ja kaupankäyntiä.
Bayen kautta kulkee Burkina Fasoon suuntautuva tieyhteys. Palveluihin kuuluu joukko alakouluja, kolme yläkoulua ja terveyskeskus.
Azubuike Egwuekwe

| Henkilötiedot |
| --- | --- | --- | --- |
Syntymäaika: 16. heinäkuuta 1989 (ikä 35)
Syntymäpaikka: Lafia, Nigeria
Pelipaikka: puolustaja
Pituus: 195 cm
Seurat
| Vuodet | Seura | O | (M) |
| 2006 | Nasarawa United | – | (–) |
| 2007–2008 | Yerima Strikers | – | (–) |
| 2008–2015 | Warri Wolves | – | (–) |
| 2016– | KuPS | 0 | (0) |
Maajoukkue
| 2012– | Nigeria | 36 | (2) |
 Seurajoukkueuran tilastot kattavat vain kansalliset sarjat, päivitetty 31. joulukuuta 2015.  Maajoukkueuran tilastot päivitetty 31. joulukuuta 2015.
| Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Maa:   Nigeria> Miesten jalkapallo. |
| --- | --- | --- | --- |
|  Kultaa | Etelä-Afrikka 2013 | Jalkapallo |  |
Azubuike Emanuel Egwuekwe (s. 16. heinäkuuta 1989 Lafia, Nigeria) on nigerialainen jalkapalloilija, joka on edustanut Suomen Veikkausliigassa Kuopion Palloseuraa. Hän on pelipaikaltaan keskuspuolustaja. Egwuekwe kuuluu myös Nigerian jalkapallomaajoukkueeseen.
Ura > Seurajoukkueura

Egwuekwe aloitti uransa Nigerian pääsarjan Nasawara Unitedissa, jossa hän pelasi vuonna 2006. Vuodet 2007–2008 Egwuekwe pelasi toisen sarjatason Yerima Strikersissä. Kausina 2008–2015 Egwuekwe pelasi Nigerian pääsarjan Warri Wolvesissa. Talvella 2015 hän oli erittäin lähellä siirtoa Englannin valioliigan West Ham Unitediin, mutta se kariutui loppumetreillä.
Joulukuussa 2015 Egwuekwe siirtyi Veikkausliigan Kuopion Palloseuraan.
Ura > Maajoukkueura

Egwuekwe debytoi Nigerian jalkapallomaajoukkueessa tammikuussa 2012 ystävyysottelussa Angolaa vastaan. Avausmaali syntyi saman vuoden kesäkuussa MM-karsintaottelussa Malawia vastaan. Egwuekwe oli mukana voittamassa kultaa vuoden 2013 Afrikan-mestaruuskilpailuissa. Samana vuonna hän pelasi kahdessa ottelussa Maanosaliittojen cupissa Brasiliassa. Hän oli mukana myös Nigerian joukkueessa vuoden 2014 MM-kilpailuissa, mutta hän ei pelannut yhdessäkään ottelussa.
Saavutukset

Maajoukkuetasolla
Afrikan-mestaruuskilpailut: kultaa (2013)
Baye (Kayesin alue)

| Baye |
| --- | --- |
 Baye
 Koordinaatit: 12°49′44″N, 11°1′4″W 
Valtio:  Mali
Alue:  Kayesin alue
Piiri:  Kéniéban piiri
Hallinto:  
 – Hallinnon tyyppi:  maalaiskunta
Väkiluku (2009):  14 600
Infobox OKVirheellinen NIMI-arvo: 
Baye (myös Bayé) on maalaiskunta ja sen keskuskylä Kayesin alueen Kéniéban piirissä Malissa. Se sijaitsee piirin keskiosassa 45 kilometriä Kéniébasta itään. Kunnassa on 14 600 ja keskuskylässä 1 600 asukasta (vuonna 2009).
Bayen kunta rajoittuu kaakossa Kéniéban piirin Kouroukoton, lounaassa Guenegorén ja Dombian, luoteessa Kéniéban ja Kassaman sekä koillisessa Bafoulabén piirin Koundianin kuntiin. Maisemaa leimaavat tasangot ja kalliorinteet. Luonnonvarainen kasvillisuus on savannia. Kunnassa sijaitsee Wongon kansallispuisto ja osa Bafingin simpanssinsuojelualueesta.
Kuntaan kuuluu 17 kylää. Asukkaat ovat mandinkoja ja fulbeja.
Liikenneyhteydet ovat huonot varsinkin sadeaikaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi, durra, maissi, maapähkinä, fonio ja maniokki. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. Sobelassa ja Samoussa pidetään viikoittaiset markkinat.
Palveluihin kuuluu joukko kouluja ja terveyskeskus. Vesihuolto käsittää kaivoja ja porakaivoja. Kunnassa ei ole sähkö- tai puhelinverkkoa.
Baltika (virolainen yritys)

| Baltika |
| --- | --- |
Yritysmuoto:  osakeyhtiö (aktsiaseltsi, AS)
Osake:  OMX: BLT1T
Markkina-arvo:  11,544 milj, EUR (4.1.2017)
Kotipaikka:  AS Baltika, Veerenni 24, EE-10135 Tallinna, Viro
Henkilöstö:  
Kotisivu:  www.baltikagroup.com
Infobox OKVirheellinen NIMI-arvo: 
Baltika on Tallinnassa toimiva virolainen muotialan jälleenmyyjä. Yhtiön Itä- ja Keski-Euroopassa esillä oleviin vaatemerkkein kuuluvat Monton, Mosaic, Baltman, Bastion ja IvoNikkolo. Vuonna 2016 Baltica Groupin liikevaihto (myynti) oli yhteensä 46,974 miljoonaa euroa (laskua 4 % edellisvuoteen).
Yhtiön osake noteerataan Tallinnan pörssin päälistalla.
Lumimittari

| Lumimittari |
| --- | --- |
 koiras
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Kenttämittarit Larentiinae
Suku::  Operophtera
Laji::  fagata
Kaksiosainen nimi
 Operophtera fagata  Scharfenb, 1805 
Katso myös
   Lumimittari Commonsissa 
Infobox OKNimi-testi OK: 
Lumimittari (Operophtera fagata) on loppusyksyn yleinen yöperhoslaji.
Koko ja ulkonäkö

Lumimittari on dimorfinen perhoslaji, jonka sukupuolet eroavat selvästi toisistaan. Koiraat ovat vaaleanharmaita tai ruskeanvalkoisia, hentokuvioisia perhosia. Tärkeänä tuntomerkkinä etusiiven ulompi poikkiviiru kaartuu siiven takareunan lähellä siiven tyveä kohti. Takasiivet ovat hyvin vaaleat. Siipiväli on 28–32 mm.
Naaraat ovat lentokyvyttömiä. Niiden siivet ovat surkastuneet liuskamaisiksi ja ovat pituudeltaan noin 3/4 naaraan vartalon pituudesta, ja niiden poikki kulkee selvä, tumma vyö. Väritykseltään naaras on harmaankirjava, ja sillä on pitkät jalat.
Hyvin samannäköinen, mutta selvästi pienikokoisempi laji on hallamittari (Opherophtera brumata). Sekä lumi- että hallamittari ovat lennossa samaan aikaan, ja niitä tavataan usein sekaisin.
Levinneisyys ja lentoaika

Lumimittari on eurooppalainen laji, jota tavataan Britteinsaarilta ja Etelä-Ranskasta Keski- ja Pohjois-Euroopan poikki Venäjälle. Suomessa levinneisyys painottuu eteläosiin ja levinneisyyden pohjoisraja kulkee Pohjois-Pohjanmaalla. Lumimittarin lentoaika alkaa syyskuun lopulta ja jatkuu marraskuulle.
Elinympäristö ja elintavat

Lumimittari on aivan syksyn viimeisiä perhosia. Laji viihtyy koivua kasvavissa, valoisissa metsissä, mutta myös puistoissa ja puutarhoissa. Laji lentää öisin, muttei liiku yölämpötilan ollessa pakkasella. Koiraat tulevat valolle, joskus jopa suurina joukkoina. Toukat koteloituvat maahan, ja muna talvehtii.
Runsaina esiintyminä lumimittarin toukat voivat aiheuttaa vahinkoa koivujen lehvästöille.
Lumimittarin loisia luonnossa ovat ainakin ahmaspistiäisiin kuuluva Agrypon flaveolatum, loiskärpäsiin kuuluvat Cyzenis albicans, Lypha dubia ja Smidtia conspersa sekä hitupistiäisiin (Scelionidae) kuuluva Telenomus minutus.
Ravintokasvi

Toukka elää useilla eri puulajeilla, Suomessa erityisesti koivuilla (Betula). Etelämpänä pääravintokasvi on euroopanpyökki (Fagus sylvatica).
Aiheesta muualla

Laji.fi: Lumimittari (Operophtera fagata)
Ötökkätieto: Lumimittari Operophtera fagata)
Viherympäristöliitto (VYL): Lumimittari Operophthera fagata)
Lumimittarin toukat tuhoavat koivujen lehtiä rannikoilla[vanhentunut linkki] Iltasanomat 23.6.2010
Lumimittari
Bestimmungshilfe des Lepiforums (saksaksi)
Moths and Butterflies of Europe and North Africa (englanniksi)
Pherobase: Semiochemicals of Operophtera fagata, the Northern winter moth (englanniksi)
Vlindernet (hollanniksi)
Lumimittarin toukka.
Baltika (täsmennyssivu)

Baltika tarkoittaa ainakin seuraavia:
Baltika, venäläinen panimoyritys
Baltika, virolainen muotialan jälleenmyyjä
Baltika, historiallinen manner
Baltika, venäläinen jäänmurtaja
FK Baltika Kaliningrad, jalkapalloseura Kaliningradissa
Baltika Cup, Euro Hockey Tourin osaturnaus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Baltika”, voi hakea sivunnimihaulla, laajalla sivunnimihaulla tai tekstihaulla.
Maantiepyöräilyn maailmanmestaruuskilpailut 2015

Tapahtuman mainos
Maantiepyöräilyn maailmanmestaruuskilpailut 2015 järjestettiin Richmondissa Virginiassa Yhdysvalloissa 20.–27. syyskuuta 2015. Kilpailujen ohjelmassa oli maantieajo, aika-ajo ja joukkueaika-ajo miehille ja naisille, maantieajo ja aika-ajo alle 23-vuotiaille miehille sekä maantieajo ja aika-ajo juniorimiehille ja -naisille.
Mitalistit > Aikuiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Miehet
| Maantieajo |  Peter Sagan | 6.14.37 |  Michael Matthews | + 0.03 |  Ramūnas Navardauskas | + 0.03 |
| Aika-ajo |  Vasil Kiryjenka | 1.02.29,45 |  Adriano Malori | + 9,08 |  Jérôme Coppel | + 26,62 |
| Joukkueaika-ajo |  BMC Racing Team | 42.07,97 |  Etixx-Quick Step | + 11,35 |  Movistar Team | + 30,11 |
| Joukkueaika-ajo |  Rohan Dennis  Silvan Dillier  Stefan Küng  Daniel Oss  Taylor Phinney  Manuel Quinziato | 42.07,97 |  Tom Boonen  Michał Kwiatkowski  Yves Lampaert  Tony Martin  Niki Terpstra  Rigoberto Urán | + 11,35 |  Andrey Amador  Jonathan Castroviejo  Alex Dowsett  Jon Izagirre  Adriano Malori  Jasha Sütterlin | + 30,11 |
Naiset
| Maantieajo |  Lizzie Armitstead | 3.23.56 |  Anna van der Breggen | s.a. |  Megan Guarnier | s.a. |
| Aika-ajo |  Linda Villumsen | 40.29,87 |  Anna van der Breggen | + 2,54 |  Lisa Brennauer | + 5,26 |
| Joukkueaika-ajo |  Velocio-Sram | 47.35,72 |  Boels-Dolmans Cycling Team | + 6,66 |  Rabo Liv Women Cycling Team | + 56,12 |
| Joukkueaika-ajo |  Alena Amialiusik  Lisa Brennauer  Karol-Ann Canuel  Barbara Guarischi  Mieke Kröger  Trixi Worrack | 47.35,72 |  Lizzie Armitstead  Chantal Blaak  Christine Majerus  Katarzyna Pawłowska  Evelyn Stevens  Ellen van Dijk | + 6,66 |  Lucinda Brand  Thalita de Jong  Shara Gillow  Roxane Knetemann  Katarzyna Niewiadoma  Anna van der Breggen | + 56,12 |
Mitalistit > Alle 23-vuotiaat

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Miehet alle 23-v.
| Maantieajo |  Kévin Ledanois | 3.54.45 |  Simone Consonni | s.a. |  Anthony Turgis | + 0.02 |
| Aika-ajo |  Mads Würtz Schmidt | 37.10,96 |  Maximilian Schachmann | + 12,20 |  Lennard Kämna | + 21,02 |
Mitalistit > Juniorit

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Miesjuniorit
| Maantieajo |  Felix Gall | 3.11,09 |  Clément Bétouigt-Suire | s.a. |  Rasmus Pedersen | + 0.01 |
| Aika-ajo |  Leo Appelt | 37.45,01 |  Adrien Costa | + 17,22 |  Brandon McNulty | + 59.74 |
Naisjuniorit
| Maantieajo |  Chloe Dygert | 1.42.16 |  Emma White | + 1.23 |  Agnieszka Skalniak | + 1.28 |
| Aika-ajo |  Chloe Dygert | 20.18,47 |  Emma White | + 1.05,53 |  Anna-Leeza Hull | + 1.26,08 |
Bayat (Afyonkarahisar)

| Bayat |
| --- | --- |

 Bayat
 Koordinaatit: 38°59′N, 30°55′E 
Valtio:   Turkki
Maakunta:  Afyonkarahisarin maakunta
Väkiluku (2019):  7 673
 
 www.bayat.bel.tr 
Infobox OKVirheellinen NIMI-arvo: 
Bayat on piirikunta Afyonkarahisarin maakunnassa, Turkissa. Vuonna 2019 piirikunnan väkiluku oli 7 673.
Aiheesta muualla

Piirikunnan kotisivut
Made (täsmennyssivu)

Made voi tarkoittaa ainakin seuraavia:
made, makean veden turskakala
Made, rap-artisti Scarfacen albumi vuodelta 2007
Karski kaksikko (engl. Made), Jon Favreaun ohjaama elokuva vuodelta 2001
Máde, saamelainen miehen etunimi
Made, sukunimenä:
Tiit Made (s. 1940), virolainen taloustieteilijä, professori ja poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Made”, voi hakea sivunnimihaulla, laajalla sivunnimihaulla tai tekstihaulla.
Barbara Walters

| Barbara Walters |
| --- | --- |
 Walters vuonna 2004
Henkilötiedot
Muut nimet:  Barbara Jill Walters
Syntynyt: 25. syyskuuta 1929 Boston, Massachusetts, Yhdysvallat
Kuollut: 30. joulukuuta 2022 (93 vuotta) New York City, New York, Yhdysvallat
Ammatti:  toimittaja
Muut tiedot
Aktiivisena:  1953–2016
Barbara Jill Walters (25. syyskuuta 1929 Boston, Massachusetts – 30. joulukuuta 2022 New York, New York) oli yhdysvaltalainen toimittaja. Hänet tunnettiin televisio-ohjelmista Today ja The View. Walters oli myös ensimmäinen naispuolinen iltauutisten ankkuri.